**Jegyzőkönyv**

**Tanárképzési Bizottság ülése**

**Helyszín:** **1117 Budapest, Pázmány Péter stny. 1/C, 00-732-es TTK HÖK iroda**

**Időpont: 2024. 09. 25., 19:00**

**Mellékletek száma: 4**

**Iktatószám:**

**Előzetesen kiküldött napirendi pontok:**

1. Aktualitások
2. Bizottság ügyrendje
3. Hallgatói fórum szervezése
4. Egyebek

Kurucz Tamás Márk az ülést megnyitotta 19:06-kor.

Tokai Tamás (EB): Az ülés szabályosan lett összehívva.

Az ülésen jelen vannak szavazati joggal: Kurucz Tamás Márk (EHÖK), Szalai Zsófia (BTK HÖK), Kovács Máté (IK HÖK), Széchényi Ágnes Virág (PPK HÖK), Sárvári Ferenc (TTK HÖK)

Az ülésen jelen vannak tanácskozási joggal: Chován Evelin (TÓK HÖK), Hegyi Aliz (BDPK HK)

Az ülés 5 mandátummal határozatképes.

*7/2024 (IX. 25.) Tanárképzési bizottsági határozat: A napirendet a Bizottság 5 igen, 0 nem szavazattal és 0 tartózkodással elfogadta.*

Kurucz Tamás Márk jegyzőkönyvvezetőnek jelölte Kurucz Tamás Márkot.

Kurucz Tamás Márk elfogadta a jelölést.

*8/2024 (IX. 25.) Tanárképzési bizottsági határozat: A Bizottság 5 igen, 0 nem szavazattal és 0 tartózkodással elfogadta.*

1. **Aktualitások (19:08)**

Sárvári Ferenc: Lezajlott a gólyatábor. Az első héten a tanáris gólyák órái meg voltak tartva, de nem volt visszajelzés arról, hogy valakinek gondja lett volna ebből. Sok gólya volt a nekik szervezett programokon.

Kovács Máté: Tanulásmódszertani kurzust tart, kavarás volt tárgyakkal teremfelújítás miatt. A gólyák számára népszerűsíti a rendezvényeket, de nem aktívak a hallgatók. Szervezi az első TEM (Tanáris Estimesék) előadást minden kar tanáris hallgatója számára.

Chován Evelin: Nincs különösebb dolog. A gólyák számára terveznek bemutatkozni, mint HÖK.

Széchényi Ágnes: Lassan indul az élet. Programokat szeretne szervezni majd. Jelenleg ő az egyik digitális nagykövet, kéri a többieket, hogy népszerűsítsék a programot a hallgatóknak.

Szalai Zsófia: EDUCATIO kiállításra csinálnak egy tanári zsebkönyvet, amit népszerűsíthetünk majd a hallgatóknak és az érdeklődőknek. Októberben indul a BTK OTAK-os Instagram oldal.

Hegyi Aliz: Gólyahéten nem volt gond. Nem nagyon volt megkeresés, ők is szeretnének egy TKK-s fórumot tartani majd. Jelenleg a hallgatók problémáinak nagyobb felmérése zajlik jelenleg.

Kurucz Tamás: A Bizottság szabályosságának javításával töltött sok időt, illetve az új ügyrend elkészítésével.

1. **Bizottság ügyrendje (19:19)**

Kurucz Tamás Márk a kiküldött ügyrendmódosítási javaslatot bemutatta a Bizottság számára.

Kurucz Tamás Márk az Ellenőrző Bizottság előzetes javaslata alapján az alábbi előterjesztés módosítást tette:

*Az előzetesen kiküldött agyaghoz képest a 3. § (4) bekezdés g) pontját és a 4. § (5) bekezdés e) pontját töröljük a módosítási javaslatból.*

*9/2024 (IX. 25.) Tanárképzési bizottsági határozat: A Bizottság 5 igen, 0 nem szavazattal és 0 tartózkodással elfogadta a módosítási javaslatot.*

*10/2024 (IX. 25.) Tanárképzési bizottsági határozat: A Bizottság 5 igen, 0 nem szavazattal és 0 tartózkodással elfogadta a Bizottság új ügyrendjét*.

1. **Hallgatói fórum szervezése (19:32)**

A TKK számára javasolt időpont nem megfelelő, ők javasolták az esemény időpontjának az október 17., 18 órás időpontot. Ezt az időpontot a Bizottság megfelelőnek találta.

Szalai Zsófia: Helyszínnek meg tudja kérdezni, hogy a BTK-n található Gólyavár valamelyik termét vagy a BTK Kari Tanácstermét használhatjuk-e az esemény lebonyolításához.

Sárvári Ferenc: készít egy borítóképet és megkérjük a TKK-t, hogy ők készítsenek egy eseményt Facebookon a borítóképpel, amit majd a kari oldalakkal tovább oszthatunk a hallgatók felé.

Amint sikerült fixálni a fórum helyszínét Kurucz Tamás Márk megírja a TKK számára, továbbá kéri a Központtól, hogy a Facebook esemény elkészítésén kívül küldjön az érintett hallgatók számára egy körüzenetet a NEPTUN rendszerén keresztül.

19:46 Szalai Zsófia kiment az ülésről.

19:48 Szalai Zsófia visszajött az ülésre.

1. **Egyebek (19:48)**

Kurucz Tamás Márk:

Közeleg az ELTEfeszt, a vártnál kevesebb hallgató jelentkezett standolni.

A Bizottság tagjai jelzik, hogy több-kevesebb ideig részt tudnak venni az eseményen.

Közelednek majd a kari nyíltnapok, illetve 2025. januárjában az EUCATIO kiállítás, amin a tanárképzés jelenlegi helyzetét figyelembe véve kéri a Bizottsági tagokat, hogy gondolkodjanak azon, hogy hogyan tudunk az ELTE pedagógusképzését az eddigieknél is jobban és érdekesebben bemutatni a rekrutációs eseményeken.

A tanárszakos hallgatók külügyi problémáival hamarosan szeretne elkezdeni dolgozni az EHÖK Tanulmányi Divíziójával. Tájékoztatja a Bizottság tagjait, hogy a TKK-val egyeztetve hirdetnek egy „pályázatot”, amelyen a kiválasztott hallgatók az összefüggő iskolai tanítási gyakorlatukat külföldön végezhetik, valamilyen mobilitási program keretében. számukra a TKK minden adminisztrációs teendőt segít megoldani, és a gyakorlathoz tartozó kísérőszemináriumokon való részvétel sem okozna gondot, mert azok online vannak megtartva.

Kurucz Tamás Márk felhívja a tagok figyelmét, hogy a hallgatók jelenleg is tudnak menni külföldre mobilitási program keretében, azonban a hallgatók nem élnek ezzel lehetőséggel. Ez a „pályázat” a hallgatók kedvének felkeltésére szolgálna. Nehézséget az okoz, ha a tanítási gyakorlatát végzi kint a hallgató, hogy ebben az esetben neki kell gyakorlati helyet keresnie, azonban a kiválasztott iskolának meg kell felelnie a magyarországi jogszabályi követelményeknek.

Kurucz Tamás Márk 20:07-kor lezárja az ülést.

………………………………………..

Kurucz Tamás Márk  
jegyzőkönyvvezető

………………………………………..

Kurucz Tamás Márk

Tanárképzési referens

ELTE HÖK

………………………………………..

Ellenőrző Bizottság

ELTE HÖK